**Módosító javaslatok a bajnokságnak az elnökség által előterjesztett új rendszeréhez**

**I. Súlykorlát**

Előterjesztő: Feketéné Wachtler Katalin

Javaslat:

A Magyar Távlovas-és Távhajtó Szabályzat 43. § szakbizottság eredeti javaslatában szereplő szövege:

3) A Magyar Hosszútávú Távlovas Bajnokság versenyein a (6) bekezdésnek megfelelően mért súlynak legalább 70 kg-nak kell lennie. Egyéb nemzeti vagy annál alacsonyabb kategóriájú versenyeken súlykorlát nincs.

**(4) Junior és fiatal lovasok FEI versenyein,** a Magyar Junior Bajnokság versenyein, a Magyar Rövidtávú Távlovas Bajnokság versenyein, illetve nemzetinél alacsonyabb kategóriájú versenyeken**nincs súlykorlát.**

A Magyar Távlovas-és Távhajtó Szabályzat 43. § javasolt szövege:

3) A Magyar Hosszútávú Távlovas Bajnokság 119 kilométeresnél hosszabb egynapos, vagy naponta 40 kilométernél hosszabb távú két-vagy többnapos versenyein a (6) bekezdésnek megfelelően mért súlynak legalább 70 kg-nak kell lennie.

**(4) Junior és fiatal lovasok FEI versenyein,** a Magyar Hosszútávú Távlovas Bajnokság 80-119 kilométeres egynapos, vagy 2x 40-59 kilométeres kétnapos versenyein, a Magyar Junior Bajnokság versenyein, a Magyar Rövidtávú Távlovas Bajnokság versenyein, illetve nemzetinél alacsonyabb kategóriájú versenyeken**nincs súlykorlát.**

Indokolás:

Érvek mellette:

* a legtöbb egycsillagos FEI versenyen sincs
* a régi OBII-ben sem volt, így aki onnan jön az át, az nem kerülne hátrányba

Érvek ellene:

* a súlykorlát esélykiegyenlítés férfiak és nők között